ΚΑΝΟΝΙΣΜΟΣ ( ΕΟΚ ) αριθ . 1496/91 ΤΗΣ ΕΠΙΤΡΟΠΗΣ της 3ης Ιουνίου 1991 για τροποποίηση του κανονισμού ( ΕΟΚ ) αριθ . 1562/85 περί των λεπτομερειών εφαρμογής των μέτρων για την προώθηση της μεταποίησης ορισμένων εσπεριδοειδών και της εμπορίας των μεταποιημένων προϊόντων με βάση τα λεμόνια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2601/69 του Συμβουλίου της 18ης Δεκεμβρίου 1969 περί ειδικών μέτρων για την προώθηση της μεταποιήσεως ορισμένων ποικιλιών πορτοκαλιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3848/89 ( 2 ), και ιδίως το άρθρο 3 παράγραφος 2,

τον κανονισμό ( ΕΟΚ ) αριθ . 1035/77 του Συμβουλίου της 17ης Μαΐου 1977 περί προβλέψεως ειδικών μέτρων για την προώθηση της εμπορίας των μεταποιημένων προϊόντων με βάση τα λεμόνια ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1199/90 ( 4 ), και ιδίως το άρθρο 3,

Εκτιμώντας :

ότι, από την πείρα που αποκτήθηκε κατά τη διαχείριση του ισχύοντος συστήματος, που έχει καθιερωθεί με τον κανονισμό ( ΕΟΚ ) αριθ . 1563/85 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3041/90 ( 6 ), καθίσταται αναγκαία η ενδυνάμωση των διατάξεων που εφαρμόζονται όσον αφορά τον έλεγχο καθώς και των δημοσιονομικών επιπτώσεων που επιβαρύνουν τους μεταποιητές σε περίπτωση μη τήρησης των σχετικών ρυθμίσεων, και ιδίως στις περιπτώσεις ψευδών δηλώσεων -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο τίτλος VII του κανονισμού ( ΕΟΚ ) αριθ . 1562/85 τροποποιείται ως εξής :

1. Το άρθρο 17 τροποποιείται ως εξής :

α ) Στην παράγραφο 1, η εισαγωγική φράση αντικαθίσταται από το ακόλουθο κείμενο :

"1 . Για κάθε περίοδο εμπορίας, οι αρμόδιες αρχές επαληθεύουν τα μητρώα των μεταποιητών και εξακριβώνουν ιδίως, επιτοπίως, με δειγματοληψία που αφορά το 10 % τουλάχιστον των υποβληθεισών αιτήσεων:"

β ) Η παράγραφος 2 αντικαθίσταται από το ακόλουθο κείμενο :

"2 . Για κάθε περίοδο εμπορίας, οι αρμόδιες αρχές προβαίνουν επίσης σε δειγματοληπτικούς ελέγχους που αφορούν, για κάθε μεταποιητή, το 10 % τουλάχιστον των τιμολογίων των σχετικών με τις αιτήσεις χρηματικής αντισταθμίσεως που έχουν επιλεγεί για τους ελέγχους που αναφέρονται στην παράγραφο 1 προκειμένου να εξακριβωθεί η αυθεντικότητα των υπογραφών, και η ακρίβεια των τιμολογίων αυτών καθώς και της πληρωμής τους, παραδείγματος χάρη με αντιπαραβολή των απόψεων των ενδιαφερομένων μερών ."

γ ) Στην παράγραφο 3 προστίθεται το ακόλουθο μέρος φράσης :

"και να συγκρίνουν τα στοιχεία που λαμβάνονται με τον τρόπο αυτό με εκείνα που παρέχονται από το μητρώο του μεταποιητή ."

δ ) Προστίθενται οι ακόλουθοι παράγραφοι :

"6 . Όσον αφορά τις παραγράφους 1 και 2, όταν οι διαπιστωθείσες ανωμαλίες φθάνουν το 5 % των αιτήσεων χρηματικής αντισταθμίσεως ή των ελεγχομένων τιμολογίων, οι αμόδιες αρχές εντατικοποιούν τους προβλεπομένους ελέγχους και ενημερώνουν αμέσως την Επιτροπή σχετικά .

7 . Τα κράτη ανακτούν τα αδικαιολογήτως καταβληθέντα ποσά, αυξημένα με τους τόκους που ισχύουν στο κράτος μέλος για ανάλογες εργασίες . Τα κράτη μέλη ενημερώνουν την Επιτροπή σχετικά με εφαρμοζόμενα επιτόκια ."

2 . Παρεμβάλλεται το ακόλουθο άρθρο :

"Άρθρο 17α

Εάν διαπιστωθεί ότι η ζητηθείσα χρηματική αντιστάθμιση από έναν μεταποιητή για περίοδο εμπορίας είναι μεγαλύτερη από την οφειλόμενη χρηματική αντιστάθμιση, η τελευταία αποτελεί αντικείμενο μειώσεως όταν η διαφορά αυτή προκύπτει από ψευδείς δηλώσεις ή έγγραφα ή από αμέλεια του μεταποιητή . Η μείωση αυτή είναι :

- 10 % όταν η υπέρβαση περιλαμβάνεται μεταξύ 1 % και 5 % της οφειλόμενης χρηματικής αντισταθμίσεως,

- 40 % όταν η υπέρβαση περιλαμβάνεται μεταξύ 5 % και 25 %.

Δεν οφείλεται χρηματική αντιστάθμιση για την εν λόγω περίοδο όταν η υπέρβαση είναι μεγαλύτερη από 25 %. Επιπλέον, ο μεταποιητής χάνει κάθε δικαίωμα χρηματικής αντισταθμίσεως για την επόμενη περίοδο .

Όταν η χρηματική αντιστάθμιση έχει ήδη πληρωθεί, το κράτος μέλος ανακτά τα πληρωθέντα ποσά που υπερβαίνουν την οφειλόμενη χρηματική αντιστάθμιση μειωμένη όπως αναφέρεται ανωτέρω, με την επιφύλαξη των τόκων που αναφέρονται στο άρθρο 17 παράγραφος 7 ." Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την περίοδο εμπορίας 1991/92 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 3 Ιουνίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 324 της 27 . 12 . 1969, σ . 21 . ( 2 ) ΕΕ αριθ . L 374 της 22 . 12 . 1989, σ . 6 . ( 3 ) ΕΕ αριθ . L 125 της 19 . 5 . 1977, σ . 3 . ( 4 ) ΕΕ αριθ . L 119 της 11 . 5 . 1990, σ . 61 . ( 5 ) ΕΕ αριθ . L 152 της 11 . 6 . 1985, σ . 5 . ( 6 ) ΕΕ αριθ . L 290 της 23 . 10 . 1990, σ . 11 .